السلام عليكم ورحمة الله وبركاته الحمد لله رب العالمين له الحمد الحسن والثناء الجميل. واشهد ان لا اله الا الله وحده لا شريك له واشهد ان محمدا عبده ورسوله وبعد فاسأل الله سبحانه وتعالى ان يزينا واياكم بزينة الايمان
وان ينفع بنا وبكم حيس ما كنا وكنتم بيض الله اوقاتكم يسر الله اموركم واصلح الله بالكم واسأل الله سبحانه وتعالى ان يعفو عنا وعنكم ويتقبل مني ومنكم واسأله ان يجعلني واياكم في هذا الصباح وكل صباح
ممن رضي بالله ربا وبالاسلام دينا وبمحمد صلى الله عليه وسلم نبيا ورسولا نسأله ان يرزقني واياكم العلم النافع والعمل الصالح والرزق الطيب المبارك وان ينزل علينا السكينة ويغشانا برحمته ويزكرني واياكم في الملأ الاعلى
على ذكرا حسنا رضيا مرضيا ما زال حديثنا مع كلام ابي عبدالله ابن القيم رحمة الله عليه في كتابه الداء والدواء. وكان يتكلم عن اه الوقت فكان يقول اثر ويتكلم عن اثر الوقت في استثمار
الانسان لحياته والعمر اللي باقي لان الدنيا كلها هي يوم واحد الله سبحانه وتعالى قال ولتنظر نفس ما قدمت لغد يبقى الدنيا كلها هي يوم واحد وهو يعني كأن الوحي بيربينا
على اننا نحاول بقدر الامكان نستعين بالرب جل وعلا وان نستسمر اوقاتنا وناخد بالنا ان ربنا سبحانه وتعالى ظل في كتابه يقرب لنا يوم القيامة. يقول لنا انتبهوا خلي بالكم
في يوم قيامة في حساب انا ما خلقتكم ولا خلقت السماوات ولا خلقت الارض بل الموت نفسه. ما خلقته ولا خلقت الحياة الا لاضعك في اختبار. هذا الاختبار عشان هتيجي يوم القيامة
تاخد العطاء الابدي وتتحاسب الحساب السرمدي فزل الله سبحانه وتعالى يقرب لنا هذه الفكرة وان قد ايه ان الموعد ده قادم وخلاص هو قريب مرة يقول لنا قريب مرة يقول لنا انتبهوا مرة يقول لنا بكرة
ظل يقرب لنا حتى قال الساعة اه هي ساعة ويمكن كنت ضربت مسل ليكم دي سلسلة رمضان عشان تدرك آآ ان الكلام عن الوقت مش هيتفهم طول ما آآ البوصلة بتاعتك فيها مشكلة. يعني يعني الجهة
في واحد راكب عربية وهو راكب عربيته بيعمل كل حاجة صح حاطط الحزام قافل الشباك عشان الصوت والهوا راجل متأكد تماما ان البنزين موجود الكرسي مريح جدا عفشة العربية روعة. العربية اصلا جديدة لسه موديل السنة دي موديل الساعة
كل حاجة صح رخصته معه بطاقته معه آآ كل عوامل الامان ماشي بها ما بيخالفش. ايه رأيكم في الراجل ده الراجل ده كويس ولا فيه مشكلة الراجل ده ماشي تمام صح
الحاجة الوحيدة اللي هو عاملها غلط ان هو ماشي في الطريق الغلط بس هو جوة العربية بيعمل كل حاجة صح كل حاجة صح هو المفترض ان يسافر وان يوصل للقاهرة
فالمفترض يبقى الطريق القاهرة. هو عامل ايه بقى ايه مخلي الطريق طنطا بس لو جيت تعمل زوم جوة العربية يعني لو في كاميرا جوة العربية بتقول لنا هو بيعمل كل حاجة صح
لكن الوجهة غلط في ناس كتير كده بالمناسبة هو يقول لك انا بصلي وبصوم وبتاع ادى البوصلة فين انت رايح فين لكن هو بيسكت نفسه بشدة الحزام آآ مش عارف الانتباه في المراية بتاعة العربية
اه كل شوية يمسح كده الايه؟ الازاز اه يشيل التراب من على مش عارف ايه يتأكد ان ان العفشة كويسة كل شوية عمال يعدي على محطة بنزين يتأكد يشوف البنزين ماشي فين بتاع وهو قاعد ايه بيوهم نفسه
بالحاجة دي واخدين بالكم فعشان كده الشخص ده الدنيا بتروح منه وبيتلخبط كتير فهو اما بيجي يعمل حاجة جوة العربية بيعملها صح بس مش عاوز يزبط الطريق مش عاوز يزبط الطريق. مش عاوز يحدد الجهة بتاعته ايه
واخدين بالكم هي عما هتلبس نقابها كويس قوي وهتروح الجامعة كويس قوي وما بتكلمش ولاد آآ ظاهرا وحاجات بقى كتير من الحاجات دي دلوقتي هي جوة العربية صح هي جوة العربية صح
لكن عما تيجي تقول لها طب هو حضرتك اصلا داخلة الجامعة المختلطة ديت وبتسافري بالساعتين وتركبي باص وتروحي والكلام ده كله واختلاط ومعجنة والقصة دي كلها عشان ايه فتقول لي لا يا شيخ ما تسألنيش في الجي بي اس ده. انا راكبة جوة العربية. بص بس ايه رأيك في بس شفت ركنتي
طب شفتني وانا في محطة البنزين وانا مؤدبة جدا وما بهزرش مع الراجل اللي كان واقف ده حضرتك شفتني وانا داخلة المطعم ده عملت ايه بس حضرتك يا بنتي انا انا انت زي الفل انت حد كويس. بس انت رايحة فين
عادي يعني ماشية بعربيتي يعني لأ انت لازم تعرفي انت ماشية رايحة فين طب وهتفرق مع حضرتك ايه؟ مش هتفرق معي انا هتفرق معك انت فالنقطة دي النقطة دي مهمة جدا جدا جدا ان حضرتك عشان تزيد كل شوية تسألني تقول لي انا في كلية طب اخدم ديني ازاي؟ انا في كلية عسكرية
يا اخدم ديني ازاي؟ انا مش عارف ايه اعمل ايه؟ والله انت ازبط الطريق الاول بص قدامك انت رايح فين انت اللي تقول لي مش انا يعني ما تجيش تقول لي يا عم الشيخ
هو انا رايح فين هي دي بتاعتي انا مش بتاعتي انا دي بتاعتك حضرتك انت. المفترض انا برن عليك بقول لك انت فين دلوقتي؟ تقول لي ايه؟ ما انا كنت بقى مستنيك بقى تقول لي ايه؟ المفترض ده اروح فين
لأ انا مش هقول لك انت مفترض تروح فين انا بسألك السؤال ده لك انت عم ناجي مسلا انت حضرتك اكلت اكلة. فبقول لك طعمها ايه؟ تقول لي ما انا بقى مستني حضرتك تقول لي طعمها. حبيب قلبي انت اللي بتاكل
قل لي بقى انا كنت باكل غلط. ابدأ اقول لك تاكل صح ازاي؟ وتجيب الاكل منين وعلى فكرة انا قلت لك كتير وبطول الطريق قاعدة ما انا اقول لك. بس انت بتسمع ودي وتوقع من ليه
لانك انت مش كتير مننا مش حابب يسمع الفكرة دي طب ايه اللي يخليها تزيد عنده وتحضر اللي قلناه قبل كده انك تبص للشمس ضلك يكون في ضهرك تبص لاخرتك
الوقت اللي قاعد يتهدر ده ما تعملش حاجة عشان دنيا غيرك ما تعملش حاجة عشان دنيا غيرك. جايلي سؤال تفهموا كويس قوي البوصلة ايه انا عندي اولادي وزوجي وانا شغالة وكده وببحس عن عمل بره وهسيب اولادي وزوجي هنا واسافر. هل علي شيء
انت عليك اشياء بس انا قبل ما ادخل معك في الجانب الشرعي والحكم الشرعي والكلام ده كله لأ انت لازم تشرحي نفسك من جوة انت رايحة فين انت رايحة فين
ما تكلمنيش جوة العربية كلميني الاول الجي بي اس بتاعك ايه هو؟ واخدين بالكم لو ما عرفتش حضرتك انت رايح فين مش انت بتمشي ازاي يا جماعة لأ الجماعة بتوع التكاتك بيكتبوا ضبط الشغل اهم من الشغل
واخدين بالكم احنا عاوزين المؤمن القوي جميل قوي مين هو المؤمن نكتب كده الاول المؤمن مين هو المؤمن ومين هو القوي؟ لان احيانا الشيطان بينزلك من سلم الايه ؟ الجدية بالحاجات الوهمية ديت
يقول لك لا احنا عاوزين المؤمن القوي ليه المؤمن القوي؟ جوة المؤمن القوي ديت ايه اللي وراها انك تكون الدكتور الشاطر وانت تكوني المهندسة الشاطرة وانت تكوني المترجم البرنس وانت وانت المبرمج اللي ما لوش حل
وفي الاخر خد وش القفص كده اللي هو ايه وتكون بتاع ربنا يعني هو الكلام ده هينفعك في الدنيا كويس قوي وهينفعك في المراية المغشوشة اللي انت بتبص عليها عشان ما تفضحكش
بس مشكلة الحاجات دي آآ في مواسم الطاعة او مواسم اليقظة زي زيارة مقابر حدس كبير مرض ان اراد الله بك خيرا بتصحى ان المراية دي كانت كدابة واخدين بالكم
لكن هل في يوم من الايام بتقول لي المؤمن القوي اللي يكون قوي عشان يخدم الايمان والله العزيم يا شيخ وانا ما بحبش احلف كتير هي دي نيتي. فعلا يا طنط؟ اه والله
والله انا بحضر دوسك كل يوم خميس عشان اجدد النية دي. يعني انت فعلا يا طنط بتعملي كده عشان خدمة الاسلام؟ اه. طب احنا يا طنط بما ان حضرتك ما شاء الله ميسورة الحال عاوزين خمسين في المية
من راتب حضرتك شهريا يطلع للايمان وبما ان حضرتك طبيبة الحمد لله عندنا مستشفى دلوقتي في سينا عشان اخوانا اللي فين؟ في فلسطين. واقول لك بيقولوا دلوقتي ان المعبر ممكن يعدي اللي ممكن تشتغل في الطب
فاحنا عاوزين حضرتك تروحي انت وعلياء بنتك بقى الدكتورة اللي ما شاء الله لا قوة الا بالله اللي هي تخصص جراحة دي عشان الاسلام عاوزينكم بقى تروحوا كلكم تخدموا الاسلام
بس خلي بال حضرتك ده انت ممكن ما ترجعيش وغالبا مش هترجعي فايه رأي حضرتك وعندنا مستوصف في المنيا بيستهدف بعض القرى كده الفقراء فعاوزين حضرتك تروحي تلت تيام كل خمستاشر يوم
تشتغلي هناك مجانا اه للفقراء والايتام هناك نيجي بقى ان شاء الله ما هو ده خدمة الاسلام يا طنط اللي حضرتك كنت لسه قائلاها من خمس دقايق ده انا كنت اصلا بجيب واسطة ان في واحد يغيب عن الياء
وان حد يمضي لها وابن زمان او الزميلة في الشغل يمضوا لبعض ده انا بدور كل شوية بعمل اجازات عشان هي ترتاح في البيت. الله طب وخدمة الاسلام يا طنط
اصل هعمل ايه بقى اصل هي اتجوزت امال عندكم طب وفين الاسلام ما نضحكش على بعض بس في ناس بتعمل كده يا شيخ فعلا وبتخدم الاسلام اه بس ما تصدرش
الحاجات الاستسنائية وتخليها دي السقافة العامة خلي السقافة العامة المنتشرة الواضحة جدا ان ايا كان انت مهنتك ايه؟ وزيفتك ايه؟ سهل جدا تخدم بها دين ربنا. بس الاول يبقى في دين لربنا في قلبك. وفي وجهة واضحة
لكن تقول لي انا بخدم للاسلام واصلا المساجد ما تعرفكش في صلاة الفجر بخدم الاسلام وحضرتك لا عارف فقه طهارة ولا فقه صلاة ولا فقه زكاة ولا فقه بيوع ولا فقه زروة سنام ولا فيه اي حاجة ومش عارف فاهم لا تفسير
طير ولا فاهم اي اية ولا فاهم اي الاسلام اللي هتخدمه وانت مش فاهمه هخدم حاجة مش فاهمها يعني استشعر كده بقول لك انا دلوقتي انا كمحمد انا داخل الهندسة عشان اخدم الطب
التصور ده وارد ولا مش وارد يا جماعة؟ وارد ان انا ادخل برمجة عشان اخدم الطب ولا مش وارد ولا دي حاجة صعبة واردة جدا صح؟ اه طب وارد ازاي
هعمل بقى حاجات مسلا اه برامج معينة تطبيقات معينة تناسب المرضى وهعمل حاجات تناسب المستشفيات هنعمل معين عشان ادارة المستشفيات فقاعد مشغول ليل نهار عشان الطب وكل عما يتعرض علي عرض
اسافر بس هيبعدني عن خدمة الطب في ناحية البرمجة مش هوافق عليه واخدين بالكم بس انا عشان ايه انا داخل الهندسة عشان اخدم الطب طب ممكن ادخل فنون جميلة عشان اخدم الطب
ممكن ادخل الاعلام وهدفي على الطب وارد انك تدخل الاعلام وهدف ممكن يبقى تسويق واخدم الطب وارد جدا بس هيبان في كل تفصيلة وانت ماشي يعني وانت بتحضر المحاضرة هترفع ايدك وتسأل ايه اللي بيديك المحاضرة
بتقول له يا دكتور طيب بالنسبة للمسألة ديت لو احنا عاوزين نسوق مسلا حاجة في علاج آآ مرض حساس مسلا ازاي مسلا هنعرض صور في حاجات زي كده ليه بتسأل الاسئلة دي؟ ما هو انا مشغول بالموضوع اياه
الموضوع ده شاغلني جدا ليل نهار بصحى فيه واخدين بالكم انا دخلت بتعلم لغة واخدين بالكم وانا بتعلم اللغة ايه بتاعتي فانا بتعلم اللغة دي عشان ايه؟ عشان اخدم الطب. فهو انا بتعلم العبري. بتعلم الايطالي بتعلم التركي. هدهن اسأل عن المصطلحات الطبية. طب يا ابني انت مالك ومال الحاجات دي؟ انا اصلا داخل
عشان دي لكن تيجي تقولي لي انا داخلة عشان البنات ما تكشفش على النساء. خلاص الكلام ده على فكرة ظاهرا فيه حق لكن حقيقة مليان بتدليس يعني لو قلت ان الكلام ده انا داخلة الطب عشان مين النساء هتكشف على مين ؟ دي كده عنوان صح. بس العنوان ده وراه تفاصيل كتيرة
ضبابية غلط وده اتكلمنا فيه في امومة واعية في تلات محاضرات عشان حضرتك ما تستناش مني اللي انا اقولها لك في الدقيقة آآ فالموضوع بلاش الوهم. انك تقول لي انا داخل عشان آآ النساء هتكشف عند مين؟ طب وتلت تربع اللي دخلوا الطب دول وقاعدين في البيوت
وكانوا داخلين عشان اعراض النساء. هم مرة واحدة كده اعراض النساء نسيوها المهم النقطة دي آآ سهل جدا ان انتم ايه تعرفوها ان شاء الله اللي يدخل منكم امومة واعية. من النساء هيفهمها. القصة دي كويس قوي وآآ مش هروبا يعني انا آآ
ما عنديش حاجة آآ اخبيها. ده دين انا بتشرف اللي انا بقوله اه واتشرف ان انا اقول وافتخر ان انا اقول ما اؤمن به اه كل شيء يشرفني في قبري لا استحي من زكرها
فارجع واكد على ان مفهوم انك ده انا باكد عليك ان نجاحك في الدنيا هيعينك جدا جدا جدا في خدمة دينك معنا لو داخل برمجة وخايب ما انا مش هعرف اخدم ديني
ما انا لو دخلت هندسة او خايب ما انا مش هعرف اخدم ديني بس الاهم انك تبقى عارف انك دي عشان دي واخدين بالكم؟ انا واخد دي عشان ده لكن ما تقوليش انا داخل والله اديني بقضي وقت وباخد اي شهادة كده وخلاص. لأه وقتك اغلى انك تضيع لي ست سبع سنين من عمرك عشان حتة ورقة مصدية
في وطن ضايع تعليميا وده بشهادة يعني اللي المسئولين. فما تاخدليش ورقة كده لأ انا خلاص في خمس سنين هاخدها لازم اتأكد كويس وبعدين بقى ايه يا جماعة؟ هو ليه دايما المؤمن القوي؟ ليه دايما القوي بيكون في الطب وهندسة؟ ليه ما
مسلا القوي في الاداب القوي في في خدمة اجتماعية. يعني هو اللي دخل خدمة اجتماعية ده عمره ما هيكون مؤمن قوي ده خلاص من اهل الاعراف يوم ما نحسن به الزن
واللي دول من اهل الفترة الجماعة الدبلومات دول اخبارهم ايه؟ هينفعوا يبقوا مؤمنين اقوياء ولا لا طب هقول لك على حاجة اما بتيجي انت تقول له المؤمن القوي اما تيجي تقول المؤمن القوي داخل معك في المنزومة دي
الجماعة عين الخريج اصول الدين في الازهر ولا دول لا يرجى برؤهم دول خلاص هيبقى من اهل الشفاعة شفاعتي لاهل الكبائر من امتي السباكين والنجارين واصحاب المهن والحاجات دي كلها
دول اخبارهم ايه؟ دول هينفعوا يبقوا مؤمنين اقوياء ودول ولا مش هينفعوا الاخ البسيط اللي انت بتشوفه في فلسطين وبيطلع كده وهو بيزيل الدبابة من على وجه الارض وهو طالع حافي
ده بالنسبة لك مؤمن قوي لو ممكن يكون معه دبلوم ده بالنسبة لك مؤمن قوي ولا مؤمن بشرطة ولا مؤمن ايه اوعى يكون بيتعرف عندك تعريفات خاصة بك انت تعريفات خاصة بك تعريفات ازا صح هي علمنة اهداف انت تعلمنة اهدافك فبقت اهدافك كلها محسوسة مادية دنيوية بس تحط ليه
الدهان ادوكو عليها بقى عارفين الدهانات؟ في دهان كده اسمه دهان اخرة عارفه؟ بيتباع مشهور جدا تشتريه كده دهان الاخرة ده اه تروحي واخده كده وش كده على الايه؟ على الفكرة بتاعتك اهو شف والله يا شيخ اخري اهي والله العزيم اخري. اه اسمها خديجة اهي وبتاع والكلام ده كله وهم بيقولوا لها في الجامعة دي
بس هي هي اسمها اصلا خديجة. ده احنا مسمينها عشان تبقى يعني ست اعمال كده مشهورة جدا زي امنا رضي الله عنها ده ده واخد الدهان ومزبطه وكمان ده همز مغشوش
فايه اللي حصل؟ عملت انت اهداف خاصة بك لأ فاحنا عاوزين نقول ايه ايا كان دنيتك ايه اجتهد فيها اتق الله فيها وتمكن منها دنيتك ديت ممكن تبقى آآ راجل سكرتير. دنيتك دي ممكن تبقى بواب. دنيتك دي ممكن تبقى رئيس دولة. ممكن تبقى آآ
راجل عسكري ممكن تبقى طبيب ممكن تبقى مدرس ممكن تبقى ايه ابتغي فيما اتاك الله. ربنا اداك ايه بقى كل مهاراتك اموالك افكارك تحصيلك تستعمل الحاجات دي كلها في زات الله. وبلاش بقى تدلس على نفسك
بلاش بقى تجيب كلمة مرمية على النت ولا حد بيقول حاجة وتبقى انت صدى صوت لهم ما تخشيش الطب او عشان نخدم الاسلام ومش الاسلام اهدي بس يا علياء الله يعزك
اهدي كده وحدي ربك كده واستغفري كده وتوبي الى الله. امسكي ورقة وقلم وشوفي كده. السكة دي ومش تبقى ماما قاعدة جنبك وبابا بيلقنك. وقال ان فيه شيخ مفتون بالدنيا وقعد يوجهك
لأ لانك هتخشي قبرك يا علاء لوحدك عارفة القبر ده؟ تنزلي تلات ايه؟ تلاتة متر تحت. وبعدين نفحر لك وبعدين هندخلك جوة فري في التربة دي ونروح دافنينك وهنروح سايبينك وماشيين
وانت بقى مع نفسك خلاص لا الشيخ هيبقى معك ولا بابا ولا ماما فانت خدي قرارك الصح حطي ورقة وقلم كده وتبصي. طب على فكرة يا شيخ الزكاء الاصطناعي احنا ممكن نخدم بيه الاسلام
برضو هنرجع تاني كل فكرة انت هتاخدها اتأكد ان الفكرة دي واحد بتاعتك اتنين واقعية تلاتة تتناسب مع دينا اربعة انك متمكن فعلا حقيقة من النية ديت واستشرت فعلا ناس سقات
اهل امانة ساعتها بقى دوس في اي حتة ولا تفرق معي تطلع بقى حضرتك آآ دكتور تطلع مهندس تطلع مش عارف ايه لكن تيجي تقول لي والله انا هسيب الكلية خاصة احنا الايام دي ايام امتحانات فواحد
يقول لك ايه اقسم بالله الشيخ جه في وقته والله كانه بيخاطبني انا النهاردة. لأ يا نجم انت عندك امتحانات بس عاوز تهرب فما تقوليش النهاردة تروحي تقول لوالدتك سامعة الشيخ بيقول ايه ووالدتك عاوزة تشيل الراوتر دلوقتي عشان ما تكملش الدرس. بقى يا حاجة سيبي الراوتر الله يعزك وكملي الدرس انا بقول له ايه زاكر وانجح
بس ما تضحكش على نفسك آآ ان ما فيش اي نجاح لن يشرفك بين يدي الله فلا تنشغل به الا انشغال المضطر اللي ياكل الميتة. مضطر ياكل ميتة. انا غصب عني هعمل ايه
مش قدامي حاجة المفاهيم البسيطة دي اول ما تيجي لك هتلاقي نفسك وقتك زبط تستعز بتستسمره كويس اوي بفضل الله تدخل في ايا كان اللي هتدخل فيه بقى مجالك الدنيوي هتلاقي نفسك الدنيا هادية. بقى انت تاجر
آآ راجل بتاع عقارات راجل بتاع كزا الدنيا خلاص الدنيا وضحت هتكون زيك زي ابو عمر بقى ابن الخطاب عنده آآ ارض مزرعة كده وبيروح يوم ويسيب النبي. عمر ابن الخطاب اه بيسيب النبي
في المسجد بتاعه؟ اه في المسجد بتاعه. يبقى النبي قاعد صلى الله عليه وسلم وبيصلي بالصحابة وكل حاجة وعمر في مكان تاني هو شركا هو واحد من الانصار فاتفقوا اتفاق بس شوفوا الاتفاق بتاع الاخرة بقى عشان البوصلة موجودة. هم عارفين عربيتهم رايحة فين. فقال له باقول لك ايه
انا هروح يوم اشيلك وازاي يا جماعة اللي النهاردة في الطب بيشيلوا بعض فيقول لك انا هشيلك النهاردة وانت هتشيلني بكرة انت تروح تحضر للنبي صلى الله عليه وسلم وتعرف ايه اللي حصل
ايات بقى نزلت وحي مواقف تحكي لي كل اللي حصل. هو انا بكرة اروح واحكي لك اللي حصل. وانت تشيل الشغل النهاردة وانا اشيل الشغل النهاردة. الناس رايقة ده ده عمر رضي الله عنه
ابو بكر رضي الله عنه يوم ما النبي مات يعني الساعة اللي النبي مات فيها كان ابو بكر مش موجود. ابو بكر فين؟ كان في ضيعته كان رايح يشوف شغله
فاستدعوه ودخل بقى على النبي لقاهوي صلى الله عليه وسلم ايه قد فارق الحياة فقال طبت حيا وميتا يا رسول الله النبي وهو مهاجر طالع من مكة رايح المدينة قابل الزبير كان جاي من قافلة
الزبير ده اللي مش هيتخلف عن غزوة بعد كده الدنيا ايه سالكة مش واحد بقى يقول له يا رسول الله يعني اروح الغزوة ولا اجي معك؟ حبيبي هو انت ليه عامل التعارض
عادي جدا تعال معي وروح الغزوة ورح هات القافلة والدنيا ماشية. عثمان ابن عفان كان من الاسرياء بس مش عسمان بقى سايب الحلقة وسايب المسجد وسايب رمضان وما بيروحش معهم العمرة وما بيروحش معهم يحج ليه؟ اصل آآ بس عندي شركة الهملجة
طايف شغلاني وكده وعندي طلعة كده ايه الشام وبعدها يا دوبنا هنخلص هننزل على اليمن عم عثمان هو ما فيش اه لا ما هو عشان الاخرة بقى انا بعمل ما انا بعمل كده ما انتوش عملتوا فلوس ببعت لكم
لا طبعا الحياة مش ماشية كده عبدالرحمن بن عوف من سادات الدنيا ماليا وبعدين كان راجل آآ سلط على هلكته في الحق على طول جيش طالع يشارك فيه ومش يشارك فيه ماديا لأ ده هو طالع من ده واقف في الصف وبيطلع وجايب فلوسه. الناس بقى يا جماعة
اللي هم ايه؟ هم طبقوا جهادوا باموالهم وانفسهم طلع ماله وطلع نفسه انا موجود ومش بينقي العبادة اللي هو عاوز ينقيها مش انا مبسوط ماديا فانا كل شوية ناطتي على العمرة والحج. بس ليه؟ لان فيها كده ايه جو كده ايه نفسيا مريح وسفر وبتاع في ناس بتتعامل مع في بعض
الاغنياء بيتعامل مع الحج والعمرة ده ان هي ايه؟ طالعة مش خدمة دين ولا انتباه لاخرته. هي طالعة كده وتعال نستأنس يعني برضو دي حاجة من ضمن ضبط العربية مش البوصلة
ولكن اللي بيتعامل معها بوست ده موضوع مختلف تماما تماما تماما ما حدش بقى ايه ياخد كلامي كده ويروح شايله من الوسط ويفهم انا بقول اهو. كل انا ما اقدرش احرم ما احله الله
لكن عاوز كل اللي انا عاوز اقوله لك اللي انت بتعمله كل اللي انت بتعمله دلوقتي بس لو عرفت انت رايح فين هتدنك تعمل وعادي وهتشتغل ساعتين فرق كتير بقى هتفرق كتير قوي
تفرق معك وانت ماشي وانت داخل وانت داخل المسجد وانت داخل الجامعة هتفرق. هتفرق؟ اه يعني انا لو في الجامعة عشان اكون متصدر واكون واخد مكانة غير ما انا عارف انا رايح فين. طب هتفرق معي فين؟ هتفرق معي ان اصحابي دول ببقى شايل ان هم حمل من الاحمال اللي هو اسأل عنها يوم القيامة. اصحابي اللي في السيكشن؟ اه
هتسأل عنهم اللي انا ما شرحتلهمش الفارما والدنيا ديت هتمشي ازاي ومش عارف ايه والكلام ده كله لا لا لا يا نجم انت هتتسأل عنهم انك آآ فين اسر دعوتك معهم
كنتم خير امة اخرجت للناس. انت لما خرجت في السيكشن ده عملت ايه لا انا كنت بهزر وبضحك ما بحبش ان حد يقول علي شيخ. اه ما بتحبش حد يقول لي ان انت زي النبي يعني
حدش يقول عليك ان انت ما شاء الله عليك مقتدي بمحمد انك وارس النبي صلى الله عليه وسلم. الصراحة يعني انا ما بحبش حد يقول علي ايه اصل انا يا شيخ لو شافوني كده انا ممكن مش عارف ايه والكلام ده كله
انا بروح اصلي بوريهم اخلاقي طب ما احنا عاوزين المهندس برضو يعلمك كده اخلاقه. يروح يوريك كده المكنة بتتعمل ازاي بس ما يعلمكش. وما يتكلمش معك وتقول لهم عاوز اه عاوز اتعلم الهندسة يقول لك ايه؟ باخلاقي. بص شف كده انا بعمل ايه في هندسة وانت اتعلم كده
خلاص اتفرج على فيديوهات كده من بعيد لبعيد وانت هتفهم الطب. اشمعنى في الدنيا بنغرق كل التفاصيل؟ نيجي في الاخرة يقول لك باخلاقي لأ باخلاقك وبسمتك وباعتقادك وبمفاصلتك وبولائك وبورائك وامرك بمعروفك ونهيك عن المنكر ودعوتك للخير
هي دي هو ده مش معنى اما بيخصموا منك الراتب ما بتقولش باخلاقي هوريكم بقى ان انتم خليكم هاكسركم كلكم وتبعتوا لي الراتب. هتعمل ايه بقى آآ هسكت ومش هجيب اي سيرة
الموضوع ده هتاخدوا مني حوافز؟ اه والله لارد عليكم بصمتي وباخلاقي انتم فاكرين ان انا هرد ؟ لأ طبعا عمري ما هعمل الكلام ده ولا واحد جاب سيرتك ولا جاب سيرة والدتك ولا حد جاب اي حاجة قول له انت فاكر ان انا هرد؟ ابدا. اتفرج بقى على ابتسامتي
ايه رأيك جبتك بابتسامتي طب اشمعنى اما بيتكلم عن ما بتنتهك حرمات الله قدامك؟ ليل نهار بتقول باخلاقي لا هي اخلاقك الحقيقية اللي بتعظم فيها الخالق عشان كده هي اصلا الاخلاق تبقى اخلاق
تبقى اخلاق فعلا يقول لك الولد ده عنده اخلاق لو بيعزم الخالق هو ده الاخلاق الحقيقية اللي هتسمع فين في تعظيم علاقتك به واحسان علاقتك بهم بالمخلوقين ده اللي هيزبط موضوع الوقت بعد كده وهتلاقي نقطك بتستسمره صح. ليه ما انت فهمت البوسطة فين ورايح فين
من جمال طريق ربنا سبحانه وتعالى انك اما تكون مسافر بتكتب كده انا رايح فين فبتكتب انا رايح آآ بورسعيد. فكاتب بورسعيد انا رايح ميدان مش عارف فين ميدان الاوبرا فبتكتب
امتى بنقول انك وصلت وحققت الغاية اللي اول ما تدخل بورسعيد اول ما توصل الميدان يقول لك الحقان انت كده فعلا حققت اللي انت كنت عاوزه جمال بقى طريق ربنا انك بتكتب الصراط المستقيم
الوجهة الوجهة بتاعتك بتكتبها امتى بتصل امتى نقول ان انك نجحت لغاية ما توصل فين تبقى نجحت ها الجنة باب الجنة الاخرة ايوة الاخت ايات قالت الاجابة الصحيحة ان اول ما الملايكة تيجي تاخدك
وتقول لك خلاص كده عمرك خلص؟ نعد لهم عدا ده كان اخر نفس لك. نيجي ناخدك نلاقيك في الطريق الطريق ده بقى انت ماشي على سرعة مية وتمانين كنت واقف
كنت راكب آآ دابة كنت راكب توكتوك ولا فارق معهم هم اهم حاجة اما يجيئوا ياخدوك يلاقوك فين كنت ماشي في السكة على الصراط المستقيم وصلت فين؟ مش ده الهدف مش ده القصة. اهم حاجة انت كنت فين
اتمسكت على الطريق ده ولا طرق تانية فتلاقي بقى محطة وتنزل وبتاع وتمون العربية وتدنك تهزر وبعدين تركب تاني واخدين بالكم ده يعتبر يا جماعة تيسير من الله ولا تصعيب
تيسير في الاسلام ولا ولا حاجة تعسير؟ والله تيسير عالي قوي تيسير عالي قوي ان الاسلام ان الملائكة تجيلك مش وانت ايه معزم نفسك ومعظم الدنيا لأ لان ما ينفعش محل نظر الرب يكون فيه عكس كلام الرب
فاول ما يجولك كده اه يلاقوك واحد ماشي في الطريق و جوة قلبه كل اللي ربنا قاله وماشي عليه ويا جماعة مشكلة اخرتنا ان هي مش هتبقى اتنين ولا تلاتة ولا اربعة
مشكلة اخرتنا هي اخرة واحدة اي خطة واحدة وكل اللي انت اتأخرت في قراراتك عشانهم هتلاقيهم هتعيش هتلاقي بعضهم مات وسابك. وبعد كده انت هتسيبهم وهيموتوا. ولا حد ولا حد اصلا هيفتكرك
خلاص اخرت لبس زي امهات المؤمنين وانت اخرت انك تهتدي بهدي سيد المرسلين وانت اخرتي اه انك اه تتقي الله في سمتك وفي عملك وفي كل حاجة. كل دي اخرتها عشان ايه؟ عشان الناس وعشان مش عارف مين وعشان
كان كل العشنات دي هتسيبك وتمشي فربنا ظل يقول لك بقى ان ايه ان الموضوع جاي بكرة جاي جاي قال لك بكرة فتخيل ان في حد بيقول لك انا عاوزك بس تعبدني يوم واحد بس. يوم واحد. والباقي كله تمام
الى ابد الابدين هكرمك. بس اعبدني يوم واحد بس. بالله عليك ده ده حاجة حلوة ولا يعني ده اختيار جميل وده عرض يتفوت ما هو بيقول لك اهو قال تنظر نفسي
ما قدمت لغد بكرة. لغاية بس بكرة يا سيدي. انا عاوزك تشتغل لغاية بكرة. بعد كده الى ابد الابدين هكرمك فمن حب الله لنا ان نقرب يوم القيامة قال لك ان الليلة كلها في الدنيا هي يوم
هي يوم وقلت لكم المسل ده في رمضان. واحد واحد قاعد في في زي اللي بيحصل في غزة. ربنا ينتقم من المجرمين وممن عاونهم يجي لهم خبر تخيل كده يقول لهم احنا هنقصف العمارة دي بعد ساعة
فكله يمشي الناس بتعمل ايه يا جماعة تمشي تنزل من من العمارة دي هتمشي طب تخيل ان في واحد قال اه كان بيتفرج على ماتش بيبص كده لقى ان الساعة كم
ده الدقيقة سبعة من الشوط الاول. بيقول لوالدته ايه؟ بس اخلص الماتش تقول له يا ابني هيحصل القزف او ان الارصاد وبتاع والناس قالوا يا جماعة غالبا في زلزال هيحصل
كاسباب كده غالبا فيه زلزال شديد هيحصل. فلازم نغادر المكان ده فصاحبنا عاوز يتابع الماتش بقول يا جماعة ايه المشكلة يعني؟ ده هم بيقولوا القصف بعد المغرب ان شاء الله الماتش هيخلص قبل المغرب بخمس دقايق
بتقولوا عليه مجنون صح ماشي مش طبيعي طيب فيه واحد بقى اخوه سابه ومشي مسعودة كان جعان. قال ماتش ايه يا عم بيقول لك القزف هيبدأ الساعة خمسة. ودلوقتي الساعة تلاتة ونص. انا جعان يا ماما
ودخل بقى المطبخ وقعد عمال يزبط بقى الايه المكرونة ويزبط مش عارف ايه اصل هو بيحب الملوخية ويحب التش بتاعتها كده وهي بتتش فعوز ايه؟ يقول بس تبقى اخر وجبة قبل ما انزل
مع اخوهم صح؟ ده مجنون هنا وده مجنون هناك واحد تالت بقى قاعد عمال يدور على ايه على التيشرتات بتاعته واللبس بتاعه وبيشوف بقى الحاجة الفزدقي معناها اللي مش عارف الشراب البمبي الحزاء اللي مش عارف وفين الساعة اللي ايه اصل كان في هنا حاجة راحت فين
وقاعد عمال يدور عليها ويشوف هنا تحت المراية وتحت المرتبة اخته عاقلة جدا اول ما شافت الاخبار دي راحت عاملة ايه راحت داخلة على طول خدت الورق المهم خدت الدهب
خدت الدولارات اللي كانت سايباها في مكان معين الساعة تلاتة الساعة اربعة الا عشرة كانت خدت كل المهم وحطتها في شنطة يد في ايديها ورق البيت الدهب الدولارات وخدت كده يا دوب كده معطف عليها عشان البرد
وراحت نازلة البنت دي الوحيدة الناضجة اللي مصدقة صح طيب يا جماعة من اصدق من الله؟ قيل عما يقول لك بكرة القيامة يسألونك عن الساعة بكرة وانت بقى قاعد مشغول بايه
مش عارف باللي قاعد سرحان حبيب قلبي العمارة هتتهد العمارة هتتهد باللي فيها واللي عليها اطلع انجز انت في حاجات مكلكعاك ليه المقدمة الطويلة دي عمرك ما هتفهم كلام ابن القيم عن الوقت الا لما دي تبقى موجودة
على فكرة اي واحد يا جماعة بيقرأ عن الوقت مش هيفهمه مش هيفهموا بمعنى ايه؟ مش هيتفاعل معه الا لو النقطة اللي انا بتكلم فيها ديت واضحة معه او هيجيلو بقى جلد زاتي يقولك شوف يا اخي السلف كانوا بيعملو ايه والناس الصالحين ومش عارف ايه والكلام ده كله هو ليه عبدالله ابن مسعود يروح قايل للنبي صلى الله عليه وسلم اي
والعمل احب الى الله. فيقول له الصلاة على وقتها ليه يقول كده آآ ابن عبير عما يقول والوقت انفس ما عنيت بحفظه واراه اسهل ما عليك يضيع عشان كده ابن عطاء بيقول لك الانفاس جواهر
شوفوا كمية القسم بالزمن في القرآن اما ربنا يقسم بالعصر عشان هو يشمل كل آآ كل الساعة اللي انت قاعدها ولزلك النبي صلى الله عليه وسلم قال لك هم نعمتين
في ناس كتير مضيعاهم مغبون فيهما كثير من الناس الحمد لله اللي قال كثير ما قالش كل الناس ليه؟ عشان اللي زيكم ان شاء الله يخشوا فين؟ في القليل الصحة والفراغ
المشكلة بقى فين في الوقت؟ ركزي بقى يا ام علياء معنا لا تزول قدم عبد يوم القيامة مش هتتحرك من مكانك من المكان ده حتى تسأل عن عمرك. فيما افناه
تعالي انتي يا حجة عندك كام سنة؟ انا سبعة وستين جميل انت كان عندك لغاية اربعتاشر سنة كانت دي مساحة اللعب والهزار. ماشي؟ الله يعينك بس كل اللي عملتيه تحت الاربعتاشر والتلتاشر من حسنات مكتوب لك
خلاص؟ يا ما انت كريم يا رب. طب الحمد لله كده عدينا الاربعتاشر؟ اه حصل البلوغ وانت عندك اربعتاشر سنة وشهرين اه دخلنا بقى نتحاسب حساب الكبار ما انت بلغتي اي بلغتي بلوغ الايه؟ الناس الكبيرة بقى العاقلة
ما احنا في الاربعتاشر قبل الاربعتاشر سنة كنا بنأهلك انك تكوني ايه؟ جاهزة. اما اللي كان بيضحك عليك وبيقول لك انت لسة صغننة ولسه اما توصلي كده اتنين وعشرين سنة وتعالي
لا ده جاي بقى هنتحاسب هيتحاسب هو راقي. بس انت ما كنتش ايه صغير ان يتقال لك كده ليه؟ لان اللي خلقك اداك عقل يعلم تماما مع البلوغ بلغ ان يتحسب حساب الكبار
طب انت بقى بلغتي وانت عندك اربعتاشر سنة وشهرين. تعالي بقى عملتي ايه بقى من اول هنا بدأت الصلبة بقى ها يلا كانت اول صلاة واجبة عليك صلاة الضهر. الضهر ده كان اربع ركعات
ماشي قبلها في حاجة اسمها وضوء اخبار الوضوء كان في كروتة في الوضوء كان احيانا كتير جدا ما بتوضاش صح والمية مش هتوصل كوعي ولا بتوصل ايه ولا بمسح على راسي
اصل المعلمة نيرة قالت لنا انتم ممكن تعملوا كده اي حاجة على الاشارب ما هو انا ايه را جاية بس احنا ما لناش دعوة بنيرة كل واحد حديثه نفسه انت ليه ما اتعلمتيش؟ ما انت ده انت كبرتي وبقيتي ايه وكيلة وزارة مش عارف آآ في الضرايب
هو حضرتك اتعلمتي كل حاجة وسيبتي دينك ليه لما والدك قال لك انا ما عنديش بنات تشتغل قلت له لأ انا عاوز اخدم ديني هنتحاسب بالدقة ديت ده انا يعني
ده انا مش بقول دقة ده انا معدي الموضوع خالص يعني بتكلم في الكليات اما الدقة لا طبعا ده انت هتتحاسب بمثقال الذر ده السيدة عائشة لما كانت في مرة في اليوم كده وعبدالرحمن بن عوف ورؤي عنه نفس الكلام لقى عنباية عنده في البيت فطلعها فواحد قال له عنباية قال له يا عم الماية دي اللي موجودة
قال له كان فيها من مساقيل الزر ده تقيلة قوي دي ما لهذا الكتاب لا يغادر كبيرة؟ لا قالوا صغيرة. بدأوا بالصغائر الاول. قالوا يا نهار ابيض هم دول ما عدوش
اه بس انا نسيت احصاه الله ونسيت احصاه الله ونسوه. انت نسيت لكن الرب لا ينسى سبحانه وتعالى. فتبدأ بقى تتحاسب. فانت عندك اربعتاشر سنة وبتاع اه تلتهم كنت نايمة
وليس في النوم تفريط خلاص انت كنت نايمة مش عليك حاجة وكان في حاجات مباحة كده وبتاع والكلام ده كله طيب كل المباح اه اكراما لك عشان انت مسلمة ربنا اجورك عليه
طالما كان لك نية ان ايه انك تاخديه من حلال وتتقي الله فيه. خلاص اه الباقي بقى اللي باقي بقى حوالي فيه تلت العمر من بتاع الايه هنشيل الاربعتاشر من السبعة وستين تلت ده بقى عملت فيه ايه يا حاجة
انا كنت بتفرج على احيانا شوية مسلسلات مع شوية كزا. كان عندنا تليفون ارضي واخدينه غيبة ليل نهار خلاص كنا نعلق على الشيخ اللي كان احيانا كده يتكلم معنا في الدرس الخميس نقول درس كويس بس برضو هو مبالغ اوي
وبعدين هو عشان مع مش عارف ايه وبتاع والكلام ده كله فكنا بنجيب سيرته شوية كده. مش لاقية الا الراجل اللي بيعلمك؟ اه ما هو كنا بنجيب الله المستعان فمن ضمن الحاجات بقى اللي هنتسأل عنها لا تزول قدم عبد
يوم القيامة حتى يسأل واحد عن العمر او سبعة وستين ده اه وعن شبابه خلصنا سؤال العمرة وموضوع الشباب بقى طب ما احنا اتسألنا لأ موضوع الشباب ده سؤال تاني بقى ده خاص بقى كان معاكي قوتك ومعك شغلك ومعاكي ومعاكي ومعاكي ومعاكي ومعاكي
عارفين من رحمة من رحمة الرب جل وعلا ايه ان في واحد ممكن يبقى ماشي عكس اتجاه السير الست اللي هي الحاجة الوكيلة الوزارة دي في الضرايب الست دي ماتت عندها سبعة وستين سنة وتلت شهور
ويومين وساعة الست دي الساعة الاخيرة دي ووقفت مع نفسها كده وقالت وبعدين واخرتها او انا طول عمري هدني كده انا متساهلة في لبسي وهزاري والكلام اللي انا فيه ده
وراحت معيطه دلوقتي يا رب سامحني انا كبرت ومهما بعدت انت رحمتك وسعت كل شيء وراحت قايمة متوضية ومصلية ركعتين واديتها تعيط. وقامت قبل الفجر كده بتقول له يا رب ما ليش غيرك
يا رب انا مش بسق في اللي في ايدي كل اللي في ايدي ده انا مش واسقة فيه وداتا تناجي الله وسبحان الله صلت الفجر وراحت ماسحة المصحف وقالت لبنتها
تعالي يا بنتي كده ايه هي الكلمة دي معناها ايه انا اول مرة مش عارف اقراها. فعلمتها بقى بنتها دي كانت دايما ايه بتحفظ قرآن كده وبنته ايه ما كانوش بيهتموا بها
علمتها وكده قالت لها يا ماما انا ممكن ابدأ معاكي تقول خلاص ان شاء الله من ايه؟ كل يوم بعد العشاء هو انت مش رايحة النهاردة يا ماما الشغل؟ لا النهاردة اجازة. وتنام الحج
خلاص؟ وتقول لها صحيني قبل الضهر بربع ساعة عشان الحق ايه؟ او نص ساعة عشان الحق صلاة الضحى ويصحوها لو ماتت الله اكبر الست دي بقى ايه من رحمة الله بها
ان الصحيفة بتاعتها ده سبعة وستين سنة عكس اتجاه السير هنلاقي ايه بقى في الصحيفة بتاعتها كل الزنوب اتشالت ممكن الزنوب تتشال بس لو الزنوب اتشالت بس ممكن تتحرج يوم القيامة
صح يبقى في سنة احراج يوم القيامة. طب فين الاحراج اما تمسك الكتاب وتقول هاء قوم اقرأوا كتابية حجة هنضحك على بعض الكتاب كله فاضي نمسك الكتاب كله فاضي ما فيهوش هو اخر بس دقيقة كده زبطت الدنيا اخر ساعة الا ربع
لكن من ستر الله عليها ان هيحط لها ان الحاجات دي تتقلب حسنات تصرخ في ارض المحشر ومبسوطة وبتجري وتمد ست حركات هاقوم اقرأوا كتابية والناس تنسى ان هي كانت ايه؟ يقول ياه ده طلعت مش سهلة ده شكلها كانت شغالة دي من ورانا
اين تجد مسل هزا الرب يعاملك مسل هذا الكرم فجب ان يبدل لك سيئاتك حسنات قالوا من ضمن معاني اسماء الله اللطيف كما يقول البغوي ان ينسي العبد زنبه لئلا يحرجه
ان ينسيك اللي انت عملته عشان ما تتحرجش. لانه حييي ستير. سبحانه وتعالى الحاجات دي بقى تغسلك من جوة تغسلك من جوة بس في نفس الوقت بقى ما ادنكش بقى نايم وتقول ايه انا زي الحجة ان شاء الله هجيب في الاخر يا حاج في ناس كتير مش لحقوا الحاجة
وتحاسبه على الحساب اللي احنا اتكلمنا فيه من شوية فمهم جدا ان احنا نكون مدركين كلام ابن القيم عشان اما يجي يقول لك ان ابن القيم يتكلم ان ان في غيرة زي ما واحد بيغار على زوجته وهي بتغير عليه هو بيغير على وقته
يقولوا ان المؤمن كريم في كل حاجة الا حاجة واحدة بخيل وقته بخيل جدا ابعت له استشارات وبتاع يقول لك انجز يا شيخ والله اصل ما حدش حاسس بي اسمعني بس ما ليش حد غيرك وبتاع وتروح باعتة لك ايه رسالة من ستين صفحة
تقول لها انا مش هقرأ عندي شح في الوقت وقت شحيح انا بخيل جدا في الوقت. بطلعه صح. ليه؟ انا بحس ان انا انا راجل في الصحرا ومعي عشرة جنيه
كل نص جنيه انا هستعمله ده هشتري به ميه ده هشتري به لما كان شمسية بتحميني من الشمس وده هجيب منه حاجة تحميني من المطر ما انا مش هضيع فلوسي
وقت كده برضو هو راس مالي عشان كده ابن القيم بيقول لنا هنا ان الانسان ابن وقته بيقولوا وما كان من وقته لله وبالله فهو حياته عمرة انا بدوس في الوقت لان في اسئلة كتير جت بعد اللقاء المرة اللي فاتت عن ازاي نستسمر الوقت. انا مش هديك روشتات
ازاي تستسمر الوقت لكن هديك اهداف لو جت في دماغك وقتك انت هتسلكه ان شاء الله فبقول لك اي فكرة بعد كده هتلاقي الدنيا ايه بتمشي ابن القيم ابن مسعود بيقول لنا كلمة بيقول ما ندمت على شيء ندمي على يوم غربت غربت شمسه
نقص فيه اجلي ولم يزد فيها عمل. شفت منهجية بسيطة اهي انت دي لو حطيتها تزبط لك يومك اكتبها كده قدامك حطيها قدامك في المطبخ حطها قدامك في التابلوه بتاع العربية
حطها على الموبايل في الخلفية بيقول لك ايه انا انا اكتر حاجة بندم عليها ما ندمت على شيء. ندمي على يوم يوم غربت فيه شمسه المغرب جه فيه اجليه نقص
نقص فيه اجلي ولم يزد فيه عملي. عملي ما زادش واخدين بالكم؟ فهو ايه اتلخبط يقول لك انا للي اليوم ده ايه بقى؟ اليوم ده مش علي ولا ايه فعشان كده انت كل يوم
تحسب تحسبها تيجي كده على المغرب كده اه ايه الجديد النهاردة في يوم ايه الجديد بمعنى ايه؟ يعني تخيل كده ان الصحيفة بتاعتك محطوطة والملايكة كاتبة كتبوا ايه النهاردة غير الصلاة
الصلاة كده كده الحمد لله عملي زاد والحمد لله اللهم لك الحمد آآ انا عاوز ازود سطر النهاردة عاوزهم يكتبوا صلة ارحام. جميل اتصل بخالتك ابعت رسالة لعمتك ما عنديش صلة ارحام جارك احسان لجار
آآ ان تؤنس وحشان لك صدقة افتح مصحف اقرأ لي صفحة افتح كتاب اعرف تفسير اية اسمع محاضرة خلاص ادخل اشوف امي عاوزة ايه المهم اعمل لقطة واخدين بالكم؟ الحاجات دي هتلاقي نفسك كده بسهولة وقتك بيتسحب صح. بيبدأ يروح في الاتجاه الايه؟ الجديد. بس ايه
منهجية ابن مسعود فدي منهجية في الوقت في منهجية اه لمعاز اني لاحتسب نومتي كما احتسب قومتي انت داخل تنام؟ اه داخل تنام ليه؟ والله انا هنام بدري عشان الحق الفجر
ده ده ضبط ده ده منهجية لمعاذ في الوقت في منهجية ابو موسى الاشعري اتفوقه تفوقا يعني واحد بيقول له انت بتقرأ وردك ازاي؟ قال له والله بص كل اما الاقي وقت بيني كده باروح ايه خاطف صفحة كده
انا جامع معي التطبيق بتاعي على الموبايل اه راكب العربية بروح واخد اول صفحة اه داخل الجامعة الدكتور اتأخر كده خمس دقايق راح واخد الصفحة التانية فقاعد كده ايه قاعد عمال اقزقز عاوز يقول له كده يعني انا باقزقز فهو ماشي قزقزة
انا بصلي على النبي صلى الله عليه وسلم الدنيا ماشية. فانا ماشي بمنهجية موسى الاشعري طب ابو بكر بيدير وقته في القيام ازاي؟ ابو بكر يقول لك انا بصلي العشاء قبل ما اصلي العشاء اروح ايه؟ قبل ما انام اروح خاطف الوتر
طب وانت يا عمر؟ لا انا بصحى قبل الفجر. والنبي صلى الله عليه وسلم يقول له المنهجية دي حلوة ودي حلوة. انت اخدت بالعزم وانت اخدت بالحزم واحد خد الحزم مع نفسه انا ما فيش هزار والتاني اعزم انا كده كده بنام واصحى يعني
فالنبي يقر ده ويقر ده المهم يكون لك ايه؟ لك طريقة في استسمار وقتك هو فيه واحد عارف النهاردة هو ما ما بيروحش الشغل الا لما بيقرأ ورده هي اللقطة بقرأ ورد القرآن باخد بقى ايه صفحة اتنين تمانية باخد جزء كل واحد وتيسير الله ليه
انا مأمرين فاقدر انزل شغل لما اقرأ الورد طب هعجبها ازاي؟ اه هصحى بقى قبل الفجر بنص ساعة لأ انا ما لحقتش اصحى خلاص بتاع طب انا فاتني الفجر مش رايح الشغل لما افتح المصحف
هو خلاص عادي جدا اتأخر الدوام نص ساعة وحتى لو كتبوا لي النهاردة تأخير واتخصموا من راتب ليه؟ بس هي قرص عشان انا اتعدل ان تكون حريص على وقتك اكتر ما تبقى حريص على الراتب
الحسن البصري بيقول لنا كده ادركت اقواما كانوا على اوقاتهم اشد منكم حرصا على دراهمهم دراهمكم اه كان عندهم حرص ده لكن مش ادى انك تضيع وقتك طبعا ما تروحليش الدنيا تضيع وقت الدنيا وتدنك تقول لي اصدقاء وردي. تبقى عندك انت بقى يا دكتور في مستشفى ولا بتاع وماسك لي المصحف بتعمل ايه يا دكتور الناس واقفة برة والله بقرأ وردي النهاردة كان الشيخ
ايه بهدلنا موضوع الورد ده لا يا نجم رقب ما تروحيش المستشفى فالمستشفى دي عبادة آآ فربنا يعينك يا ابن ادم انما انت ايام فاذا ذهب يوم ذهب بعضك انتم عارفين انت عبارة عن ايه؟ انت مجموعة ايام. يعني لو لو رسمتك كده انت عبوة وحدات كده. وحدات وحدات زي الطوب كده
كل يوم بنشيل طوبة كل يوم بنشيل طوبة في يوم من الايام مش هنلاقيك انتم عارفين الخليل ابن احمد وصل به درجة من التركيز بيقول كانت اتقل الساعات علي ساعة اكل منها فيها
طبعا الكلام ده احنا بنقوله عشان ايه؟ الهمة مش عشان نعرف نقلدهم بصوا يا جماعة هو لو في واحد دلوقتي بينزل آآ خلينا نقول ان احنا في الصيف يعني. ففي واحد بينزل يوميا الفجر
بعد ما يصلي يطلع على الشروق يروح طالع على الايه على الشط الابيض ودانه ايه يقعد فيه ساعة ويروح بقى ويلعب في الماية وبتاع والكلام ده كله. فيوميا بيعمل كده
فانت تقول ايه ؟ انا عاوز اقلده. طب عشان تقلده وتعمل ايه ؟ انت عاوز تقلد الراجل ده هتعمل ايه او واحد بيشيل اسقال بيشيل مية وخمسين كيلو انت عاوز تقلده تعمل ايه
انت شفت الصورة الاخيرة شفت اخر حاجة صح؟ اه تيجي تشوف بقى تيجي تعالى نقول لك ما هو الراجل بتاع القبيض ده ده مسافر اول امبارح اسافر واقطع مشوار ست ساعات وبعدين خد مكان وكان معه فلوس وجمع وبتاع الراجل بتاع التدريب ده ده بقى له ست آآ ست شهور
درب ست سنين بيتدرب فانت هتدرب بقى بايه باتنين كيلو تلاتة كيلو بالخمسة بالعشرة بتاع والكلام ده كله تخش في التمرين هتيجي تشيل مية وخمسين هتقع على دماغك فالخليل ابن احمد ده وصل الدرجة دي
عشان هو بدأ بالحاجات البسيطة فجت معاه ووصل به درجة اسقل الساعات علي ساعة اكل فيها حضرتك بتقول دايما لا تقارن بدايتك بنهايته. جميل قوي انا ببقى مبسوط جدا جدا بالناس اللي تبقى ايه
يعني عارفة انا قلت ايه اكتر ما انا فاكر. يعني بحس كده اني الواحد له اثر يعني اثقل الساعات علي ساعة اكل فيها لأ ده تعالى يا خليل ابن احمد بقى ده احنا عندنا اخوة بتسافر من محافظة لمحافظة عشان تجرب مطعم
وهلك وقت ده عندهم وقت كده عارضينه على النت اصلا عارضين بيقولوا يا جماعة انا عندي انا عندي يا جماعة الشهر ده انا عندي اتنين واربعين ساعة اللي عاوز يشتري
فالناس بتقول له بكام ؟ يقول لهم والله العزيم ببلاش. اقول لكم ده انا هديكم فلوس للي يشتريها. بس هم مزهقني كده الاتنين واربعين ساعة دول. حاسس كده هم عاملين حمل علي
عارف اه منهجية ما تيجي ما تيجي انا جاي عارفين انتم الجماعة دول بقول لك ايه احنا رايحين نلعب ما انا جاي. ما تيجي نروح ناكل حاضر ما انا جايب
اللي ما لوش هدف هيكون هدف لغيره من لم يكن له هدف صار هدفا لغيره واحد بقى عاوز يضيع وقته هيجيبك واحد جاد بس له ساعة كده بيرفه فيها عن هيجيبك انت انت بتاع الترفيه
دي اوحش حاجة فعلا انك تكون دايما مستعمل لاهداف غيرك عشان كده هتلاقي ان كتير من السلف وهو بيموت بيتناقش في مسألة طيب ليه؟ يقول لك لعلها هي دي تكون الناجية
لعل ديت اللي تعديني واخدين بالكم لعل هي ما حدش عارف ايه اللي هيحصل فاتمنى ان انتم تكونوا مدركين ان موضوع الوقت ده هو سلوك السلوك ده نابع لتصور معين في الزهن
تصور معين في الزهن طيب لو انا هنصحك نصيحة في الوقت غير التصور ده شوف بيئة فيها شغل وارمي نفسك فيها وشيل منك امراض وشغل لايه بقى اللي ايه اللي صح التعبير بقى للهيافة بتاعة الدنيا بقى
مش بقى تدخل اصل آآ بصت لي مش كويس فانا مش هكمل معها. وبعدين بقى ارد باقتضاب وازهر مرة واختفي عشرة ومش عارف ايه. انت ليه دايما في اخرتك مش
معدولة يعني ليه دايما في امور الاخرة بتستصحبي كل النفسيات دي وفي امور الدنيا راشقة عادي جدا ما المدير حط عليكم قبل كده في الشغل وبرضو حضرتك بتروح الشغل حضرتك في كل صغيرة وكبيرة في الشغل كل الامراض وكل الحاجات اللي ضايقتك في عمل لدين ربنا ديقة ضايقك فيها عشر اضعافها في الدنيا بس
نكملها اصل انا انسحبت من البرنامج عن ما قالوا ان في اختبار طب ما الدنيا كلها فيها اختبارات في الجامعة وليل نهار وبيمتحنوكي وبيطلبوا منك حاجات وبتقولي تمام ويقول لك بكرة فيه كزا ونص
ترمم ميت ترم وبتاع وما فيش تلكيك. ليه دايما بنلكك اول ما المعلمة تقول هنراجع البقرة نخش بقى في المتاهة. ده كتير يا آآ معلمة. لأ والله ما هقدر انا هنسحب من الحلقة
وتروح ليه دايما دينك هو الحيطة اللي دايما مش مسنودة كويس بسهولة جدا تروحي سايباها وتقع مش غالية عندك او الحاجات دي غليت هتلاقي نفسك ايه في مساحة تانية خالص
فابن القيم بيقول لنا فما كان من وقته لله وبالله فهو حياته وعمره وغير ذلك ليس محسوبا من حياته وان عاش فيه عيش البهائم فاذا قطع وقته في الغفلة والسهو
والاماني والباطلة وكان خير ما قطعوا به النوم والبطالة فبيقول فموت هذا خير له من حياته موت ده خير لي من حياته يقول واعلم ان ورود الخاطر لا يضر. مجرد الخاطر كان بيتكلم بقى طبعا عن الخاطر فكان بيتكلم عن الوقت. فبيقول لك لا الخاطر مجرد ان وروده
لا يضر. وانما يضر استدعاؤه ومحادسته. انك قاعد اومال تستدعي الخواطر السيئة قاعد عمال تستدعيها عارفين آآ الناس اللي بتدنها ليل نهار اه مشغولة باحلام اليقظة بعد ما يستدعي كده آآ حاجات كده واحد عمال يسرح فيها
آآ واحد بيسأل في حاجة حلال واحد بيسعى في حاجة حرام بس قاعد سرحان ضاع وقته يقول الخاطر كالمار على الطريق. واحد ماشي فان لم تستدعه وتركته مرة وانصرف عنك. واحد ماشي في الشارع
في واحد يقول لك عارف الجماعة بتوعه تعال اشرب شاي في ناس بقى اي حد معدي والله لتيجي. اتفضل وبتاع والله لتشرب شاي. تعال الدنيا فضية. اهو وبتاع وتشد فيه
هو الخاطر كده احيانا انت لسه ما اتجوزتيش ده خاطر هوب تعالى اشرب شاي اه تعالى اشرب شاي بقى. هات الخاطر ده وقعده؟ اه وبعدين يقول له انا ما اتجوزتش وبتاع والدنيا شايف وشي عامل ازاي انا كبرت انا عجزت صح ويقول لك يا عيني وامسح دموعك وانت بقى تحكي له بقى
ما هو هو قال لي مجرد بس قال هو معدي. خاطر تاني الدنيا فانية. تعال اشرب شاي. تعال اشرب شاي بقى انا حياتي والدنيا جاية علي ومش عارف ايه وبتاع والقصة احكي يلا يا بحكي. احكي في المحكمة
خلاص وابدأ بقى يا مزلوم ارتاح. عارفين انتم الجماعة دول كل واحد عنده ايه؟ حد يعدي عليه يستدعيه ويجيبه اصل آآ هو انت مظلومة وماما زلمتك ومش عارف ايه والكلام ده كله. تعال تعال اشرب شاي يروحوا منديينه بقى ويقعد بقى وتعال ويشغله بقى ايه في الخلفية قافل على
نفسك البيبان ومش عارف ليه والجميل وقعدة حلوة وتحس انها قاعدة مدخنة كده. تحس ان الناس دي بتشرب حاجة وهو مبسوط يعني هو يعني هو مفرح نفسه ما دنيا ومسلية وبتاع وليل الشتا طويل فالدنيا ايه حلوة
فبيقول الخاطر كالمار على الطريق فان لم تستدعيه وتركته مرة وانصرف عنك وانت استدعيته سحرك بحديسه وخدعك وغروره وهو اخف شيء على النفس الفارغة الباطلة ابن القيم ده رهيب رهيب بيقول لك ايه الخطر ده اول ما تجيبه خلي بالك بقى خفيف قوي. ده شف هيلعب لك التلات ورقات
هيجيبك ويضيع وقتك يقول وهو اخف شيء على النفس الفارغة الباطلة. فاضي واثقل شيء على القلب والنفس الشريفة السماوية المطمئنة. شف شف اللفظ السماوي اللي عامل ازاي؟ تحس ان ابن القيم هو حاسس بنفسه
واسقل شيء على القلب والنفس الشريفة السماوية بقول لك ايه في ناس كده يا جماعة نفس سماوية مش ارضية. وبعدين شوفوا يا جماعة الاطمئنان عاوز نفسك تطمن كل عما هتترفع هتطمن
ليه الدنيا تحت زحمة ودخان فكل اما هتطلع فوق هتطلع في النضافة والصفاء هي نفسك كده نفسك كل عام هتترفع ومقولة هتترفع والله اقسم بالله هيبقى بس انت بس مخالط الناس يعني لما تفرج
ناس عايشة في الاخرة يا جماعة ناس هو بص شايف الجنة وعايش فيها والدنيا الدنيا بيقابل مصعب ابن عمير بيقابله في حياته وهو شايف في سيرة النبي صلى الله عليه وسلم في حياته شايف عبدالرحمن بن عوف هنا بيت ام سلمة لسة معدي عليه الدنيا وهنا
وبعدين بقى بايه في الدنيا بقى عم بيسمع في تلاكس كده معدي دي الدنيا بقى عدي يقول وقد ركب سبحانه وتعالى في الانسان نفسا امارة ونفسا مطمئنة. وهم متعاديتين. دول متعديين بيتخانقوا كل يعني ناس بقى ايه
بيتخانقوا قوي قوي درتين وحشين قوي فكل ما خف على هذه ثقل على تلك. يقول لك اللي هتخفه هنا هيتقل على دي وكل ما التزت به هذه تألمت به الاخرى
فليس على النفس الامارة اشق من العمل لله اعمل لله تتهيج عشان كده اتدلس عليك يقول ليس على النفس الامارة اشق من العمل لله وايثار رضاه على هواه وليس لها انفع منه وليس لها انفع منه. حد بيقول لك لما بسمع الحلقات دي انا بحس ان احنا جوانا نفس سماوية صحيح
ده المعنى ده ده يدل على حاجات كتيرة قوي. بس يكفي ان انتم ناس كويسة ده بيدل ان انتم ناس كويسة قوي. ليه بقى لان هم قالوا للصحابة اللي النبي صلى الله عليه وسلم كده بيقولوا يا رسول الله احنا بنكون في المجالس
كانها رأي عين. احنا بنبقى في حتة تانية خالص فقال لهم ده جميل انها تكون كده ودي درجة جميلة انك تكون في المجالس رايق وفايق اه الخطر انك تكون في المجالس تايه ودايخ وفاصل وكاره ما هو ده بقى تبدأ ايه يعني ايه تسلي
لان يفوقك يقول فليس على النفس الامارة اشق من العمل لله. واوعى تبعت لي رسالة دلوقتي تقول لي انا كنت من الناس ديت عاوز بقى فوق. اهدى فوق ده ركز دلوقتي هقول لك تفوق ازاي. فليس على النفس الامارة اشق من العمل لله وايثار رضاه على هواه وليس لها انفع منه
وليس على النفس المطمئنة اشق من العمل لغير الله. واجابة داعي الهوى. وليس عليها اضر منها وليس عليها اضر منها. سبحان الله يقول والملك مع هذه عن يمنة القلب. والشيطان مع تلك عن يسرة القلب. ابن القيم بيقول لك في غزة في قلبك
في يهود وفيه مسلمين وده عاوز يضرب وده عاوز يضرب فبيقول لك اوعى تكون فاكر الدنيا جوة عشان كده ايه دايما ليه؟ ليه احيانا تيجي تقول انا حاسس ان جوة في خناقة؟ ما هي خناقة فعلا
هي خناقة الحل انك تحطهم تحت رجليك تبقى انت اللي مسيطر قدامك منتبه عشان العدو ايه ان كان عدوك نملة فلا تنم له ما تناملوش لو هو نملة. فما بالك بقى لو حاجة تانية
فانت ايه مسيطر تبقى حاطط حراسك والحرس والدنيا ومركز وكله تحت رجلك فبيقول لك الملك مع هذه عن يمنة القلب والشيطان مع تلك عن يسرة القلب والحروب مستمرة لا تضع اوزارها الى ان تستوفي اجلها من الدنيا
الحرب شغالة والباطل كله يتحيز مع الشيطان والامارة اعلام بقى شغال بقى مع الشيطان والامارة والدنيا ايه هيجان هيصة حمو بيكا كلها هنا والحق كله يتحيز مع الملك والمطمئنة. قرآن بقى وتوحيد وسيرة وسراج منير والدنيا جو جميل
والحروب دول وسجال. والنصر مع الصبر ومن صبر وصابر ورابط واتقى الله خلاص فده الفالح فله العاقبة في الدنيا والاخرة. وقد حكم الله حكما لا يبدل ابدا ان العاقبة للمتقين والعاقبة للتقوى
ساعة وتمان دقايق خلونا تبقى ساعة وعشرة عشان ناخد الايه اللقطة اللي جاية دي يعني مهمة قوي بيقول لك فالقلب لوح فارغ القلب ده سبورة بيضا والخواطر نقوش تنقش فيه. الخواطر دي بقى اقلام بتشخبط
فكيف يليق بالعاقل ان تكون نقوش روحه لوحه ما بين كزب وغرور وخداع. جايب بقى لون اسود خلاص وقاعد بقى شخبط ويرسم بقى عفاريت ويرسم مش عارف تعبان ويرسم عقرب وبتاع فبيقول لك ازاي يا عم؟ يبقى خواطرك
والمنقوشة في اللوح بتاعك كزب غرور خداع اماني باطلة وسراب لا حقيقة له امال يرسم كده في حاجات كده ايه ديناصورات وبتاع حاجات كده يا ابني خلاص الحاجات دي مش موجودة
بيقول فاي حكمة وعلم وهدى ينتقش مع هذه النقوش. عاوز نرسم بقى رسمة كده ايه عاوزين نرسم وردة تعرف ترسم وردة كده في في واحد راسم تعبان ومش عارف ايه وفي فيل وبيتخانق مع معزة وبتاع عارفين انتم الجو الرهيب
وكلب بيهوهو وبتاع وواحد بيعيط وبعدين بقى تروح راسم وردة جميلة الصورة هتبقى عاملة ازاي اشمئزاز صح هو بيقول قيم بيقول لك فاي حكمة بقى وعلم وهدى ينتقش مع هذه النقوش
واذا اراد ان ينتقش ذلك في لوحة قلبه كان بمنزلة كتابة العلم النافع في محل مشغول بكتابة من لا منفعة فيه فان لم يفرغ القلب من الخواطر الرديئة لم يستقر فيه الخواطر النافعة. فانها لا تستقر في محل فارغ
اتاني هواها قبل ان اعرف الهوى فصادف قلبا خاليا فتمكنا هو قلبه قاعد الهوا جه في قلب فاضي بس قلب فاضي استقر مع هواء الشيطان معه آآ شراب وحش سائل وحش عاوز يفرغه في كوباية هيفرغه في الكوباية المليانة ما هي مليانة ومقفولة
هيحطه في الكوباية الفاضية عشان كده يقول لك كثير من ارباب السلوك. ارباب السلوك يعني الناس اللي اصحاب الايه السلوك الكويس يعني بنوا سلوكهم يعني طريقة تزكيتهم على حفظ الخواطر
والا يمكنوا خاطرا يدخل قلوبهم واخدين بالكم النقطة دي مهمة اوي اوي اوي حتى تصير القلوب حتى تصير القلوب فارغة قابلة للكشف وظهور حقائق العلوية العلوية فيها. يا سلام وهؤلاء حفظوا شيئا وغابت عنهم اشياء فانهم اخلوا القلوب
من ان يطرقها خاطر فبقيت فارغة لا شيء فيها فصادفها الشيطان خاليا. عمل ايه بقى الشيطان ده بمخشبها كده خالية هيسيبها ده اللي هنعرفه المرة الجاية بقى ان شاء الله
فاسأل الله سبحانه وتعالى ان يسلم قلوبنا وان يحفزها وان يؤمنها. واسأل الله ان يعفو عنا وعنكم. ويمن علي وعليكم بالعفو والعافية في الدين والدنيا والاخرة وان يسترني واياكم وان يستعملني واياكم استعمالا مقبولا
ونسأله سبحانه وتعالى ان يهدينا لاحسن الاخلاق ويثبتنا عليها وان يبصرنا بالحق ويرزقنا اتباعه وان يرينا الباطل باطلا ويرزقنا اجتنابه طيب الله اوقاتكم ويسر الله اموركم واصلح بالكم ومن علي وعليكم بحسن عمل وحسن خلق وحسن ختام. اقول قولي هذا واستغفر الله لي ولكم